stanford-oval/wikipedia huggingface dataset:
Viva Engage
Toiminta ja käyttäminen

Viva Engage on perustoiminnoiltaan varsin yksinkertainen. Siinä on jatkuvasti virtaava uutissyöte, johon kuka tahansa kyseisen verkoston jäsen voi lisätä omia keskustelunavauksiaan tai vastauksia jo olemassa oleviin keskusteluihin. Viva Engageen on mahdollista luoda useita verkostoja, mutta useimmiten yhden verkoston alle luodaan aliryhmiä, esimerkiksi eri osastoille, tiimeille ja yksiköille. Viva Engagessa olevat keskustelut ovat oletusarvoisesti kaikille verkoston jäsenille näkyvillä. Palvelu tarjoaa mahdollisuuden myös yksityisviestien lähettämiseen. Viva Engagea voidaan pitää reaaliaikaisempana kuin sähköpostia. Sitä voi käyttää selaimella, useimmilla mobiilipäätelaitteilla sekä Windowsilla ja Apple OS X:llä. Viva Engage voidaan myös integroida osaksi muita organisaation käytössä olevia sovelluksia, esimerkiksi SharePointia, Teamsia ja Outlookia.  Viva Engageen pääsee kirjautumaan organisaation hyväksymällä ja organisaatiossa käytössä olevalla sähköpostiosoitteella. Kirjautumisen jälkeen käyttäjä pääsee hyödyntämään organisaation käytössä olevia verkostoja ja aliryhmiä.
Viva Engage organisaation käytössä

Viva Engagen yleisnäkymä on varsin selkeä. Keskellä yleisnäkymää on virtaava uutissyöte, johon käyttäjä voi lisätä omia viestejä tekstinä, kuvina, liitetiedostoina ja kyselylomakkeina. Edellä mainittujen toimintojen lisäksi, Viva Engagessa voi mainostaa tulevia tapahtumia ja tärkeimpiä viestejä voi merkitä tiedotteiksi. Keskustelunavaukset voi tagata avainsanoilla, joita käyttäjä voi myöhemmin hyödyntää haussa. Organisaation sisäisessä käytössä Viva Engagen avulla voidaan yhdistellä pitkiä sähköpostiketjuja yksinkertaisemmiksi keskusteluiksi, jotka ovat helpommin verkoston käyttäjien saatavilla. Viva Engagessa tieto on melko helposti käyttäjän saatavilla, sillä hakutoimintojen avulla käyttäjä voi löytää välittömästi olennaista ja ajankohtaista tietoa, joten sitä voidaan pitää sosiaalisempana ja avoimempana tiedonvälityskanavana kuin perinteistä sähköpostia. Viva Engagen avulla käyttäjät voivat työskennellä hyvin yhdessä riippumatta siitä, missä kukin käyttäjä on.
Väinö Vindician Hirvinen

| Väinö Vindician Hirvinen> Henkilötiedot |
| --- | --- |
Syntynyt: 28. lokakuuta 1869 Rauma
Kuollut: 25. marraskuuta 1932 (62 vuotta) Helsinki
Kansalaisuus:  suomalainen
Ammatti:  Juristi, senaattori
Vanhemmat:  Salomon Hirvinen Mathilda Karolina Fransman
Väinö Vindician Hirvinen (28. lokakuuta 1869 Rauma – 25. lokakuuta 1932 Helsinki) oli suomalainen juristi ja senaattori.
Hirvisen vanhemmat olivat kirkkoherra, lääninrovasti Salomon Hirvinen ja Mathilda Karolina Fransman. Hän oli naimisissa vuodesta 1899 Edla Skogin kanssa. Hirvinen pääsi ylioppilaaksi 1888 Vaasan lyseosta ja opiskeli Helsingin yliopistossa. Yleisen oikeustutkinnon hän suoritti 1892 ja sai varatuomarin arvon 1895. Helsingin lääninvankilan johtajana Hirvinen toimi 1896–1897 ja sitten lyhyitä aikoja virkamiehenä eri puolella maata, kuten Vaasan lääninhallituksen lääninnotaarina, Turun hovioikeuden notaarina ja apujäsenenä, Hämeen lääninhallituksen lääninsihteerinä ja Maanmittaushallituksen sihteerinä. Senaatin oikeusosaston esittelijäsihteeri hän oli 1911–1917 ja senaattori ja oikeusosaston jäsen 1917–1918. Vuodesta 1918 alkaen Hirvinen oli korkeimman oikeuden jäsen ja oikeusneuvos.
Aiheesta muualla

HIRVINEN Wäinö Vindician. Ylioppilasmatrikkeli 1853–1899. Helsingin yliopiston verkkojulkaisu.
Witthaya Thamwong

Witthaya Thamwong
Witthaya Thamwong (thaiksi วิทยา ทําว่อง; s. 18. syyskuuta 1987 Lampang, Thaimaa) on thaimaalainen jousiampuja. Hän kilpaili vuoden 2012 kesäolympialaisissa Lontoossa, mutta putosi miesten yksilökilpailussa ensimmäisellä kierroksella.
Which?

Which? on brittiläinen kuluttajavalistusjärjestö ja sen julkaisema samanniminen lehti. Järjestö kantoi alkujaan nimeä Association for Consumer Research, ja sittemmin Consumers' Association, kunnes se lopulta vaihtoi nimensä samaksi lokakuusta 1957 julkaistun lehtensä kanssa. Lehdessään järjestö julkaisee kuluttajille suunnattujen tuotteiden vertailuja. Järjestö on saanut virallisen aseman, jonka turvin sillä on oikeus tehdä kuluttajien puolesta valituksia viranomaisille. Which?-lehteä ei ole irtonumeromyynnissä.
Järjestöä kohtaan on esitetty myös kritiikkiä muun muassa sen järjestämistä kilpailuista, joiden palkintojen on pelätty vaarantavan järjestön riippumattomuuden. Myös järjestön harrastamaa massapostituksilla tapahtuvaa markkinointia on arvosteltu.
Aiheesta muualla

Whichin kotisivut (englanniksi)
The Used

| The Used |
| --- | --- |
 The Used vuonna 2013. Vasemmalta oikealle: Jeph Howard, Quinn Allman, Bert McCracken, Dan Whitesides
Tiedot
Toiminnassa:  2001–
Tyylilaji:  post-hardcore, vaihtoehtorock, emo, pop-punk, hard rock
Kotipaikka:   Orem, Utah, Yhdysvallat
Laulukieli:  englanti
Jäsenet:  Bert McCracken, laulu, piano   Jeph Howard, basso, taustalaulu   Dan Whitesides, rummut   Justin Shekoski, kitara, taustalaulu  
Levy-yhtiö:  Reprise Records, 2001–2010   Hopeless records
Aiheesta muualla
Kotisivut
Infobox OKNimi-testi OK: 
Justin Shekoski ja Bert McCracken 2015
The Used on yhdysvaltalainen rock-yhtye, joka on perustettu Utahin Oremissa vuonna 2001.
Yhtyeen tunnetuimpia kappaleita ovat "Blue And Yellow", "A Box Full Of Sharp Objects", "Buried Myself Alive", "Take it Away", "All That I've Got", "The Bird and the Worm", Pretty Handsome Awkward", "Blood on My Hands" ja "I Come Alive".
Historia > 1990-2001: Alkuvuodet

The Used muodostui virallisesti tammikuussa 2001, mutta yhtyeen jäsenet olivat soittaneet aikaisemmin muissa kokoonpanoissa 1990-luvun alusta lähtien. Nämä bändit johtivat The Usedin lopulliseen muodostumiseen. Vuoden 1994 aikoihin yhtyeeseen, joka kulki nimellä Strange Itch, kuuluivat Branden Steineckert (rummut), Jeph Howard (laulu), Joel Pack (basso) sekä Matt Brown (kitara). Strange Itch julkaisi yhden samannimisen albumin vuonna 1998. Seuraavana vuonna Quinn Allman tuli kitaraan ja Ashton Johnson bassoon. Samalla he vaihtoivat nimekseen Dumb Luck. Bändiltä ilmestyi EP The Naked Truth vuonna 2000. Dumb Luck ei kestänyt kauan, ja pian julkaisun jälkeen kokoonpanossa tapahtui taas muutos: Jeph Howard siirtyi bassoon, joten bändillä ei ollut laulajaa.
Koe-esiintymiset laulajan löytämiseksi pidettiin Brandenin makuuhuoneessa, mutta yhtye ei ollut tyytyväinen kehenkään kuulemaansa ennen kuin Quinn muisti Bert McCrackenin koulusta ja kysyi, olisiko tämä kiinnostunut koettamaan. Bert tapasi bändin muut jäsenet ja piti heidän musiikistaan. Bert kirjoitti sanat kappaleeseen, josta tuli myöhemmin Maybe Memories, palasi seuraavana päivänä uudelleen äänitetyn version kanssa ja hänet otettiin solistiksi. Bändin nimeksi tuli Used.
Vaikka saattaa vaikuttaa siltä, että nämä varhaiset bändit olivat The Used eri nimellä, Jeph ilmoitti eräässä  haastattelussa että bändit olivat niin huonoja, etteivät ne olleet oikeita yhtyeitä, eika niillä ollut mitään tekemistä The Usedin kanssa. Hän kuitenkin sanoi, että ilman niitä The Used ei olisi koskaan muodostunut, koska he oppivat niin paljon musiikista ja toisistaan niissä soittaessaan.
Used kirjoitti yhdessä kappaleita ja teki demon, joka tunnetaan nyt fanien keskuudessa nimellä Demos from the Basement. Rumpali Branden Steineckert lähetti heidän biisejään tuottaja John Feldmannille, joka soittaa pop-punkyhtyeessä Goldfinger. Kuultuaan kappaleen "A Box Full of Sharp Objects", hän halusi saada heille levytyssopimuksen. Hän uskoi, että bändillä oli jotain, mitä kellään muulla ei ollut ja että se pystyisi muuttamaan sen mitä musiikkimaailmassa tapahtui. John soitti Usedin kappaleita levy-yhtiöiden johtajille ja yritti saada heille sopimuksen. Ensimmäiset levy-yhtiöt eivät kuitenkaan olleet kiinnostuneita, ja se lannisti Johnin, koska hänen mielestään bändi oli ainutlaatuinen. Viimein, kun demo levisi useampien ihmisten tietoon, muutama levy-yhtiö oli innokas palkkaamaan heidät. He päättivät kirjoittaa sopimuksen Reprise Recordsin kanssa vuonna 2001.
Historia > 2002-2003: Debyyttialbumi ja "Maybe Memories"

Vuonna 2002 yhtye sai tietää, että bostonilainen bändi oli jo varannut nimen "Used", joten he päättivät lisätä nimeensä etuliitteen "The". He julkaisivat debyyttialbuminsa The Used 25. kesäkuuta 2002. Levy vastaanotti sekavia arvosteluja. Se sisälsi neljä singleä: "A Box Full of Sharp Objects", "The Taste of Ink", "Buried Myself Alive" sekä "Blue and Yellow", joista kolme jälkimmäistä pääsi listoille. Albumi on myöhemmin myynyt platinaa. The Used soitti Warped Tour -, Ozzfest -, Projekt Revolution - sekä Box Car Racer -kiertueilla, jotka nostivat yhtyeen suurempaan suosioon.
He saivat kuuluisuutta myös Bert McCrackenin tapaillessa Kelly Osbournea. Bert kuulee usein kysymyksiä heidän suhteestaan, mutta hän ei puhu aiheesta ja on kertonut olevansa kyllästynyt kysymyksiin. Heinäkuussa 2003 The Used julkaisi kokoelmaCD/DVD-paketin nimeltä "Maybe Memories". CD sisältää livemateriaalia, harvinaista, ennen julkaisematonta materiaalia ja demoja. DVD:llä nähdään jäsenten esittely, bändin historiaa ja konsertti.
Historia > 2004-2006: "In Love and Death", tauko sekä uusi rumpali

The Used kohtasi tragedian vuonna 2004 kun Bertin ex-tyttöystävä, joka oli tälle raskaana, kuoli huumeiden yliannostukseen. Samoihin aikoihin Bertin koira kuoli jäätyään auton alle. Yhtyeen seuraava studioalbumi (2004) sai nimen "In Love and Death", viitaten vaikeuksiin, joita Bert käsitteli samaan aikaan. Levy sisälsi kappaleen "Hard To Say", joka kertoi Bertin kuolleesta tyttöystävästä. Hän oli kirjoittanut kappaleen vuosia aikaisemmin, mutta sen julkaiseminen levyllä sopi tilanteeseen. Albumilta julkaistiin kolme singleä : "Take It Away", "All That I've Got" (josta bändi sai ensimmäisen MuchMusic Video Award -ehdokkuuden) ja "I Caught Fire", ennen uudistettua painosta (2005). Neljäs single "Under Pressure" (David Bowie- ja Queen-cover My Chemical Romancen kanssa) oli albumin vuonna 2005 julkaistulla uudella painoksella. Levy myi multiplatinaa. Under Pressure oli omistettu kuolevalle ystävälle Sarah Meylerille. Kaikki tuotot kappaleesta annettiin hyväntekeväisyyteen joulukuun 26. päivän tsunamin uhreille. The Used kiersi My Chemical Romancen kanssa muun muassa Taste of Chaos -kiertueella, ja yhtyeiden solistien Bert McCrackenin ja Gerard Wayn läheinen käytös herätti ihmetystä. Bert myös lauloi My Chemical Romancen kappaleen "You Know What They Do To Guys Like Us In Prison" taustalla. Myöhemmin Bert on kuitenkin ilmoittanut, että hän ei ole enää väleissä Gerardin kanssa, mutta muiden jäsenten välit ovat kunnossa.
Kiertueiden jälkeen The Used piti seitsemän kuukauden tauon, jonka aikana he viettivät aikaa ystäviensä ja perheidensä kanssa kotikaupungissaan Oremissa, Utahissa ennen seuraavan levyn työstämisen aloittamista. Kesän 2006 ajan fanien keskuudessa levisivät huhut, ettei Branden Steineckert enää kuulunut bändiin. Hämmentyneet fanit kuulivat 12. syyskuuta vahvistuksen: Branden ei ollut enää The Usedin rumpali. Yhtye ilmoitti, että he olivat Brandenille kiitollisuudenvelassa tämän kovasta työstä vuosien ajan. Bändi itse on yrittänyt kertoa, että ero oli yhteinen päätös, mutta Branden on kirjoittanut Myspace-sivustollaan, että hänet erotettiin bändistä. Loppuvuodesta 2006 ilmoitettiin, että rumpali Dan Whitesides New Transit Directionista korvaisi Steineckertin. Branden on sittemmin liittynyt Rancidiin entisen rumpalin Brett Reedin tilalle.
Historia > 2007: "Berth" ja "Lies for the Liars"

6. helmikuuta 2007 The Used julkaisi toisen CD/DVD-paketin "Berth". Se sisälsi täyden livekonsertin vuoden 2005 Taste of Chaos -kiertueelta Vancouverista. Se jatkoi siitä, mihin Maybe Memories oli jäänyt ja näytti, mitä bändi oli tehnyt In Love and Deathin julkaisemisen jälkeen. Se myös antoi myös esimakua Lies for the Liars -levystä. The Used vietti alkuvuoden 2007 Taste of Chaos -kietueella. Kolmas levy "Lies for the Liars" tuli myyntiin 22. toukokuuta 2007. Kesäkuussa The Used soitti ensimmäistä kertaa MuchMusic Video Awards -gaalassa ja sai toisen ehdokkuutensa The Bird and the Worm -videolla. Yhtyeen piti osallistua kesällä Warped Tour -kiertueelle, mutta se jouduttiin perumaan Bertin äänihuulten leikkauksen vuoksi. The Used palasi esiintymään elokuussa Bertin toivuttua. "Lies for the Liars" tuotti neljä singleä: "The Bird and the Worm", "Liar Liar (Burn in Hell)", "Pretty Handsome Awkward" ja "Paralyzed". Vaikka Dan Whitesides on bändin uusi rumpali, Dean Butterworth (Good Charlotte) äänitti levyn rumpuosuudet.
Historia > 2008: EP "Shallow Believer" ja uusi albumi

The Used julkaisi kauan odotetun EP:n Shallow Believer 19. helmikuuta 2008 kaikissa digitaalisissa musiikkikaupoissa. EP sisältää singlejen b-puolia kolmelta ensimmäiseltä levyltä. Suurin osa, 7 kymmenestä kappaleesta, on Lies for the Liars -albumilta. The Used on ilmoittanut työstävänsä neljättä studioalbumiaan keväällä 2008. Huhti- ja toukokuuksi yhtye on lupautunut Get a Life Tour -kiertueen pääesiintyjäksi, minkä jälkeen The Used palaa luultavasti studioon viimestelemään neljännen albuminsa.
Historia > 2009: "Artwork"

The Used aloitti levyttämään uutta levyä vuonna 2008, jonka tekemiseen he käyttivät koko vuoden. The Used vaihtoi samalla tuottajaksi Matt Squiren, joka on myös tuottanut mm. Panic at the Discoa. Syynä oli se, että yhtye halusi albumin eroavan kaikesta siitä, mitä ovat tehneet aikaisemmin.
Levyllä soittaa rummuissa ensimmäistä kertaa Dan Whitesides, joka liittyi yhtyeeseen vuonna 2006.
Bert McCracken sanoi haastattelussa, että uusi albumi tulee olemaan ärsyttävämpi ja julmempi ja samalla sanoi levyn olevan 10 kertaa sekavampi ja äänekkäämpi kuin koskaan.
Uusi albumi Artwork julkaistiin 31. päivä Elokuuta vuonna 2009. Artwork albumilta julkaistiin vain yksi tunnettu single: "Blood on My Hands".
Historia > 2010-2013: "Vulnerable"

29. päivä Huhtikuuta 2010, The Used ilmoitti peruuttavansa keikat Euroopassa, Venäjällä ja Englannissa, jolloin yhtyeen oli tarkoitus tulla esiintymään Suomessa ja ilmoittivat samalla aikovansa ruveta tekemään viidettä studioalbumia.
Vuonna 2011 rumpali Dan Whitesides ilmoitti haastattelussa, että yhtye on lähtenyt pois Reprise Recordsista, jolloin yhtye  oli etsinyt uutta levy-yhtiötä sopimusta varten.
Yhtyeen oli tarkoitus julkaista uusi albumi yhtyeen oman levy-yhtiön kautta, mutta yhtye teki sopimuksen Hopeless Recorsin kanssa. Yhtye julkaisi viidennen albuminsa Vulnerablen, maaliskuun 27. päivä, jonka oli tuottanut John Feldmann, joka oli tuottanut yhtyeen kolme ensimmäistä levyä.
Yhtyeen viides albumi "Vulnerable" julkaistiin uudelleen 22.1.2013 nimellä "Vulnerable (II)", joka sisältää lisänä b-puolia, akustisia ja remix-kappaleita.
Historia > 2013-: "The Ocean of the Sky" Ep ja "Imaginary Enemy"

Yhtye ilmoitti haastattelussa olevansa kirjoittamassa uutta materiaalia kuudetta albumiaan ja ep:tä varten. Yhtyeen toinen Ep "The Ocean of the Sky" julkaistiin 9.7.2013.
Yhtyeen kuudes albumi "Imaginary Enemy" julkaistiin 1.4.2014.
Yhtyeen alkuperäiskitaristi Quinn Allman jäi kiertueesta pois jolloin kitaristi Justin Shekoski (nykyisin entinen Saosin-bändin kitaristi) korvasi hänet keikkojen ajan. Myöhemmin Quinn jätti bändin jolloin Justinista tuli bändin uusi kitaristi.
Musiikkityyli

The Usedin musiikkia on luokiteltu monella eri musiikkityyleillä kuten vaihtoehtorockiksi, post-hardcoreksi, pop-punkiksi ja punkiksi. Yhtyettä on myös luokiteltu hard rockiksi, heavy metalliksi, alternative metalliksi, ja metalcoreksi.
Yhtyeen musiikkityyliä on useasti luokiteltu ristiriitaisesti joko emoksi tai screamoksi, vaikka yhtyeen basisti Jeph Howard on sanonut haastattelussa, että yhtye ei kuulu niihin genreihin ja eivätkä koskaan ole kuuluneetkaan, ja painotti yhtyeen olevan enemmän "rock"-bändi ja yhtyeen laulaja Bert McCracken on sanonut haastattelussa, että "Screamo" on naurettava sana ja sanoi että Screamo on termi levy-yhtiöille ja levykaupoille, tarkoituksena luokitella..
Yhtyeen neljättä albumia varten (Artwork), yhtye on omin sanoin kehittäneet oman musiikkityylin, jota he kutsuvat nimellä "Gross pop".
Levy-yhtiöt

Bert McCracken ja The Used perustivat oman itsenäisen levy-yhtiön nimeltään "Anger Music Group" vuonna 2011, joka on yhteistyössä Hopeless Recordsin kanssa, jonka kanssa heillä on sama ajatus, että mitenkä musiikki-maailman tulisi toimia. Levy-yhtiö sai alkunsa, kun The Used erosi Reprise Recordsista ja halusivat enemmän musikaalista vapautta, mitä eivät saaneet, kun heillä oli sopimus Reprise Recordsin aikana. Yhtyeen tuotannot Vulnerable ja Ocean of the Sky julkaistiin "Anger Music Groupin" kautta.
Vuonna 2014 yhtye perusti toisen itsenäisen levy-yhtiön nimeltään "GAS Union". GAS on lyhenne sanoista Give A Shit. Levy-yhtiötä kuvaillaan "vallankumoukselliseksi", koska sen sanotaan olevan ensimmäinen levy-yhtiö, jossa muusikot, jotka tekevät musiikkia, saavat omaisuudet/rahat ja ne, jotka eivät olleet mitenkään sen musiikin tekemisessä tai tuotannossa, jäävät pois. The Usedin kuudes albumi "Imaginary Enemy" julkaistiin GAS Unionin kautta.
Jäsenet

Bert McCracken – laulu, piano (2001–)
Jeph Howard – bassokitara, taustalaulu (2001–)
Dan Whitesides – rummut (2007–)
Justin Shekoski – kitara, taustalaulu (2015–)
Jäsenet > Entiset jäsenet

Greg Bester – kitara (2001–2002) (kiertuemuusikko)
Branden Steineckert – rummut, taustalaulu (2001–2006, erotettiin)
Dean Butterworth – rummut (väliaikainen jäsen albumilla Lies for the Liars, 2006–2007)
Quinn Allman – kitara, taustalaulu (2001–2015)
Diskografia > Albumit

The Used (2002)
In Love and Death (2004)
Lies For The Liars (2007)
Artwork (2009)
Vulnerable (2012,  uudelleenjulkaistu vuonna 2013 nimellä Vulnerable (II))
Imaginary Enemy (2014)
The Canyon (2017)
Heartwork (2020)
Toxic Positivity (2023)
The Used Suomessa

The Used esiintyi Suomessa ensimmäistä kertaa The Circuksessa 20.11.2012.
The Used esiintyi Suomessa 9.3-10.3.2016 soittaen 2 ensimmäistä levyä Tavastialla.
Aiheesta muualla

Wikimedia Commonsissa on kuvia tai muita tiedostoja aiheesta .
The Usedin viralliset kotisivut (englanniksi)
The Usedin suomalainen keskustelupalsta (Arkistoitu – Internet Archive)
Yhtyeen nykyinen rumpali Dan Whitesides esiintymässä, joka liittyi yhtyeeseen vuonna 2007.
Jeph Howard esiintymässä vuonna 2009.
Yhtyeen laulaja Bert McCracken esiintymässä vuonna 2009.
Vasemmalta oikealle: Quinn Allman, Bert McCracken ja Dan Whitesides esiintymässä Reading-festivaalissa vuonna 2007.
Käännös suomeksi
Väinö Karvinen (opettaja)

Väinö Karvinen (20. heinäkuuta 1885 Viipuri – 21. huhtikuuta 1944 Kuopio) oli suomalainen opettaja ja runoilija. Hän käytti myös nimimerkkiä Väinö Kouta.
Karvisen vanhemmat olivat maanviljelijä Aleksanteri Karvinen ja Katri Loviisa Rautiainen. Hän pääsi ylioppilaaksi Viipurin lyseosta 1904 ja valmistui filosofian maisteriksi Helsingin yliopistosta vuonna 1907. Karvinen asui vuodesta 1908 lähtien Kuopiossa ja toimi kauppaoppilaitoksen äidinkielen lehtorina ja teollisuuskoulun opettajana. Karvinen harrasti kotiseututyötä ja hän kirjoitti Kuopion kulttuurihistoriasta artikkeleita lehtiin ja vuosikirjoihin. Karvinen piti myös radioesitelmiä ja hän oli suosittu juhlapuhuja. Toukokuussa 1939 Karvinen johti sanoittamansa Kallan ranta-kantaatin esitystä Pohjois-Savon Maakuntaliiton maakuntajuhlassa joka pidettiin Kuopion Väinölänniemen kentällä.
Teoksia

Murteen aiheuttamia virheellisyyksiä oppilasten ainekirjoituksissa teoksessa Kuopion suomalainen yhteiskoulu. Kertomus lukuvuodesta 1910-1911. Kuopion suomalainen yhteiskoulu, Kuopio 1911
Prologi Pohjois-Savon Keuhkotaudin Vastustamisyhdistyksen arpajaisiin helmikuun 11. päivänä v. 1911 : runoja. Kuopio 1911
Virheellisyyksiä oppilasten äidinkielenkirjoituksissa. 1 teoksessa Kertomus Kuopion kauppakoulun vaikutuksesta lukuvuotena 1913-14. Kuopio 1914
Virheellisyyksiä oppilasten äidinkielenkirjoituksissa. 2 teoksessa Kertomus Kuopion kauppakoulun vaikutuksesta lukuvuotena 1914-15. Kuopio 1915
Juhlaruno Kuopion vapautumisen kaksivuotismuistojuhlaan 1920. Kuopio 1920
Vita nostra. Proloogi Kuopion Vanhainystävän Yhdistyksen juhlailtamaan 12.2.1927 : runoja. Kuopio 1927
Ketunpyytäjä Antti Kastikaisen haastattelu. Kuopion luonnon ystäväin yhdistyksen julkaisuja. Sarja B 1; 3. Kuopio 1930, 1931
Kallan ranta. Kantaatti Kuopion kaupungin 150-vuotisjuhlaan ; sanoitus Väinö Karvinen, säveltänyt Armas Järnefelt. Kuopio 1932
Proloogi Pohjois-Savon keuhkotaudin vastustamisyhdistyksen 25-vuotisjuhlaan maalisk. 1 p:nä 1933 : runoja. Helsinki 1933
Karvisen suku : sukuhistoriallisia hajatietoja. Kuopio 1935, uusi Elli Karvisen täydentämä versio ilmestyi nimellä Karvisen suku. Täydennystä vuoden 1978 loppuun. E. Karvinen, Helsinki 1979
Suomen matkailijayhdistyksen Kuopion osasto : 50-vuotiskertomus. Suomen matkailijayhdistys, Kuopion osasto, Kuopio 1937
Aiheesta muualla

Suomen Museot Online : Maisteri Väinö Karvinen puhuu Snellmanin patsaalla[vanhentunut linkki]
Whidbey Island -luokka

| Whidbey Island -luokka |
| --- | --- |


Tekniset tiedot
Uppouma:  16 100 t
Pituus:  186 m
Leveys:  26 m
Syväys:  5,94 m
Koneteho:  33 000 shp
Nopeus:  20+ solmua
Miehistöä:  30 upseeria ja 300+ miehistönjäsentä
Aseistus
Ilmatorjunta:  2 × 25 mm Mk 38 -tykkiä 2 × 20 mm Phalanx CIWS 1 / 2 × RAM -ohjusta 6 × .50" M2HB -konekivääriä
Whidbey Island -luokka on Yhdysvaltain laivaston kahdeksan 1980-luvulta alkaen valmistetun aluksen muodostama Maihinnousualusluokka (engl. Dock-landing ship, LSD). Luokan aluksilla on mahdollisuus kuljettaa merijalkaväen ajoneuvoja ja helikoptereita tai V-22 Osprey -kuljetuskoneita. Kuljetuskansi on suunniteltu neljälle LCAC-ilmatyynyalukselle ja kannelle on viisi ramppia ajoneuvojen kuormaukseen.
Vuonna 2009 aluksilla on aloitettu modernisointi, minkä tulee mahdollistaa palveluksessa pysyminen vuoteen 2038. Viimeisen aluksen modernisoinnin piti valmistua 2014. Modernisoinnin aikana alusten propulsiojärjestelmä uusitaan parannettaessa polttoainetehokkuutta ja ylläpitoa.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Whidbey Island | Lockheed Shipbuilding, Seattle | 4. elokuuta 1981 | 10. kesäkuuta 1983 | 9. helmikuuta 1985 |  |
| USS Germantown | Lockheed Shipbuilding, Seattle | 5. elokuuta 1982 | 29. kesäkuuta 1984 | 8. helmikuuta 1986 |  |
| USS Fort McHenry | Lockheed Shipbuilding, Seattle | 10. kesäkuuta 1983 | 1. helmikuuta 1986 | 8. elokuuta 1987 |  |
| USS Gunston Hall | Avondale Shipyards, New Orleans | 26. toukokuuta 1986 | 27. kesäkuuta 1987 | 22. huhtikuuta 1989 |  |
| USS Comstock | Avondale Shipyards, New Orleans | 27. lokakuuta 1986 | 16. tammikuuta 1988 | 3. helmikuuta 1990 |  |
| USS Tortuga | Avondale Shipyards, New Orleans | 23. maaliskuuta 1987 | 15. syyskuuta 1988 | 17. marraskuuta 1990 |  |
| USS Rushmore | Avondale Shipyards, New Orleans | 9. marraskuuta 1987 | 6. toukokuuta 1989 | 1. kesäkuuta 1991 |  |
| USS Ashland | Avondale Shipyards, New Orleans | 4. huhtikuuta 1989 | 11. marraskuuta 1989 | 9. toukokuuta 1992 |  |
Videopelivuosi 1997

Tämä artikkeli käsittelee vuoden 1997 videopelijulkaisuja ja videopelimaailman merkittäviä tapahtumia.
Tapahtumat

Gunpei Yokoi kuolee auto-onnettomuudessa.
Electronic Arts ostaa Maxis-yhtiön.
Tapahtumat > Uusia yhtiöitä

CCP Games
Flagship
Suomalainen Futuremark perustetaan.
Haemimont Games
Irrational Games
Lionhead Studios
Marvelous
Quantic Dream
Sucker Punch Productions
Laitteistojulkaisuja

Game.com-käsikonsoli
Julkaisuja

Dark Reign: The Future of War
31. tammikuuta – Final Fantasy VII
15. heinäkuuta – X-COM: Apocalypse
25. elokuuta – GoldenEye 007
30. syyskuuta – Total Annihilation
10. lokakuuta – Fallout: A Post Nuclear Role Playing Game (pelisarjan ensimmäinen osa)
15. lokakuuta – Age of Empires (pelisarjan ensimmäinen osa)
lokakuu – Grand Theft Auto (pelisarjan ensimmäinen osa)
31. lokakuuta – Blade Runner
1. marraskuuta – Crash Bandicoot 2: Cortex Strikes Back
23. joulukuuta (Japanissa) – Gran Turismo